Yohanan Aharoni

Yohanan Aharoni (hebraisk: יוחנן אהרוני, født 7. juni 1919 i Frankfurt an der Oder i Tyskland, død 9. februar 1976 i Tel Aviv) var en israelsk arkeolog, historisk geograf, leder for avdelingen for Det nære østen-studier og leder for Institutt for arkeologi ved Universitetet i Tel Aviv.

 Liv og virke
Bakgrunn
Yohanan Aharoni ble født i 1919 som Johann Aronheim i Tyskland.«Births». The Palestine Post. Historical Jewish Press, National Library of Israel, The Digital Library. 15. april 1949. Han immigrerte til Palestina i 1933. Han studerte ved den hebraiske realskolen i Haifa, og senere ved Mikve Yisrael jordbruksskole. 

Han giftet seg senere med Miriam Gross, og sluttet seg til kibbutzen Alonim i det nordlige Israel.

 Karriere 
Aharoni studerte ved Det hebraiske universitetet i Jerusalem, og begynte å undervise der i 1954. I 1966 fikk han full stilling som professor. I 1968 ble han professor ved Universitetet i Tel Aviv og ble leder for avdelingen for studier av Det nære østen samt leder for instituttet for arkeologi.

Aharoni deltok i mange utgravninger, blant annet i Ramat Rachel, Tel Arad, Tel Beer Sheva, Tel Hasor og Lakish. Han studerte også oldtidens veianlegg i Negev, og deltok i oppdagelsen av Bar Kokhba-huleneBar Kochba Caves mens han holdt på med å kartlegge og utgrave i områdene ved Dødehavet i 1953.

Aharoni er en av arkeologene som stilte spørsmål ved fortellingen om at Kanaan ble invadert av israelittiske hærstyrker. Han foretrakk tesen om at israelittene kom til landet ved fredelig infiltrasjon. Ifølge ham er de episke historier om militære erobringer tilkommet i kongetiden for å rettferdiggjøre innføringen av jødisk kongemakt.

 Bibliografi 
I tillegg til mange artikler publisert i arkeologiske tidsskrifter, forfattet Aharoni seks bøker – tre av dem ble utgitt etter hans død:
 1967: The Land of the Bible: A Historical Geography
 1973: Beer-Sheba I: Excavations at Tel Beer-Sheba, 1969-1971
 1975: Investigations at Lachish: The sanctuary and the residency
 1981: The Arad Inscriptions – medforfatter: Joseph Naveh
 1993: Macmillan Bible Atlas – medforfatter: Michael Avi-Yonah
 2002: Carta Bible Atlas

 Referanser 

 Litteratur 
 Rainey, Anson F. (mai 1976): «In Memoriam: Yohanan Aharoni» i: The Biblical Archaeologist, Vol. 39, No. 2, s. 53–54 JSTOR

Kategori:Israelske arkeologer
Kategori:Bibelarkeologer
Kategori:Arkeologiprofessorer
Kategori:Personer fra Frankfurt an der Oder
Kategori:Personer fra Haifa
Kategori:Personer fra Tel Aviv
Kategori:Personer fra subdistriktet Jezreel i Israel
Kategori:Fødsler i 1919
Kategori:Dødsfall i 1976